Greininni á Axios ljúka blaðamennirnir með því að segja að líklega sé ekki tilviljun að jólasveinninn valdi skorsteininn til að koma með gjafirnar ! Þegar jólakortum fækkar blómstrar netverslun . Rannsókn blaðamanna bandarísku vefsíðunnar Axios leiðir í ljós að þetta sé jafnframt hvalreki fyrir dyrapalls-ræningja . Net-mánudaginn 2019 , fyrsta mánudaginn eftir bandaríska þakkargjörðardaginn , seldi Amazon meira á netinu en nokkru sinni fyrr . Metdreifing var hjá fyrirtækin FedEx en starfsmenn þess afhentu 33 milljónir pakka þann dag . Dreifingarfyrirtækið UPS ráðgerði að flytja 32 milljónir pakka hvern dag milli þakkargjörðardagsins og jóla . Samtímis hefur leit á Google að „ stolnum pökkum “ vaxið jafnt og þétt . Hámarki er jafnan náð í desember . Rúmlega 90.000 pökkum er stolið dag hvern í New York . Um Bandaríkin öll tínast daglega 1,7 milljón pakkar , þeim er annaðhvort stolið eða þeir rata á rangan stað . Hátæknifyrirtæki líta á varnir gegn pakka-þjófnaði sem viðskiptatækifæri . Amazon býður til dæmis Ring-heimilisvarnarkerfið gegn þjófum . Þá fjölgar einnig öryggisskápum fyrir pakka á dyrapallinum auk þess sem ný fyrirtæki koma til sögunnar sem bjóða leiðir til að tryggja örugga geymslu á pökkum þar til eigandinn getur nálgast þá sé enginn heima á afhendingartíma . Hverfisbúðir eða kaffihús verða móttökustöðvar fyrir pakka nágranna sinna . Greininni á Axios ljúka blaðamennirnir með því að segja að líklega sé ekki tilviljun að jólasveinninn valdi skorsteininn til að koma með gjafirnar ! Dyrapalls-ræningi að verki . Þeir sem áttu erindi í pósthús í Reykjavík fyrir jólin kynntust því að biðin eftir afgreiðslu getur verið alllöng . Sífellt fleiri velja líklega frekar þann kost að greiða 990 kr. fyrir að fá pakkann sendan heim en bíða í pósthúsröðinni . Póstafgreiðslufólk fer ekki aðeins í geymsluhillur til að ná í pakka heldur stimplar eða setur frímerki á umslög á meðan tugir manna bíða . Skömmu fyrir jól var skýrt frá því að frá og með 1. febrúar 2020 yrði ekki unnt að kaupa gjafavörur , sælgæti , gos , ritföng og aðrar vörur í pósthúsum hér á landi . Á sínum tíma voru þau rök notuð fyrir að hafa þennan varning í pósthúsum að hann nýttist til að fylla upp í næsta kíló . Hagkvæmni þess var tvíbent fyrir viðskiptavininn og engin fyrir póstfyrirtækið auk þess sem gagnrýni sætti að ríkið , eigandi Íslandspósts , stæði í slíkum rekstri . Til að sporna gegn niðurgreiðslum á póstkostnaði vegna innflutts netvarnings var í haust lögfest hér svonefnt endastöðvagjald . Greiddar eru að lágmarki 850 kr. fyrir sendingar frá Evrópu og 1.050 kr. fyrir sendingar frá löndum utan Evrópu . Neytendasamtökin hafa beðið Eftirlitsstofnun EFTA ( ESA ) að kanna hvort gjaldið sé brot á EES-samningnum . FedEx , UPS og fleiri starfa við hlið Íslandspósts ohf. hér auk Póstdreifingar ehf . Eru pósthúsbiðraðirnar ekki tákn um veröld sem var ?